Document ID: 32006R1664

KOMISSION ASETUS (EY) N:o 1664/2006,
annettu 6 päivänä marraskuuta 2006,
asetuksen (EY) N:o 2074/2005 muuttamisesta ihmisravinnoksi tarkoitettuja tiettyjä eläinperäisiä tuotteita koskevien täytäntöönpanotoimenpiteiden osalta ja tiettyjen täytäntöönpanotoimenpiteiden kumoamisesta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) ja erityisesti sen 9 ja 11 artiklan,
ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (2) ja erityisesti sen 16 artiklan,
ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (3) ja erityisesti sen 11 artiklan 4 kohdan,
sekä katsoo seuraavaa:
(1)
Komission asetuksessa (EY) N:o 2074/2005 (4) säädetään täytäntöönpanotoimenpiteistä asetuksille (EY) N:o 853/2004, (EY) N:o 854/2004 ja (EY) N:o 882/2004.
(2)
Asetuksen (EY) N:o 2074/2005 liitteessä VI vahvistetaan terveystodistusmallit tiettyjen ihmisravinnoksi tarkoitettujen eläinperäisten tuotteiden tuontia varten. Todistukset on laadittu TRACES-tietojärjestelmän mukaisiksi, jonka komissio on kehittänyt eläinten ja eläinperäisten tuotteiden EU:n alueella tapahtuvien siirtojen ja kolmansista maista tapahtuvan tuonnin seuraamiseksi. Tuotteiden kuvausta koskevat tiedot on hiljattain päivitetty. Nykyiset terveystodistusmallit olisi siksi muutettava vastaavasti.
(3)
Euroopan parlamentin ja neuvoston 21 päivänä marraskuuta 2003 antamassa asetuksessa (EY) N:o 852/2004 (5) ja ja asetuksessa (EY) N:o 853/2004 säädetään ihmisravinnoksi tarkoitettujen kalastustuotteiden, elävien simpukoiden ja hunajan tuotannosta. Erityisvaatimukset, terveystodistusmallit mukaan luettuina, olisi vahvistettava asetuksessa (EY) N:o 2074/2005 kyseisten tuotteiden tuontia kolmansista maista varten. Nykyiset päätökset, joissa vahvistetaan tuontitodistukset, olisi näin ollen kumottava siirtymäajan jälkeen, jonka aikana kolmansilla mailla on mahdollisuus mukauttaa lainsäädäntöään.
(4)
On myös aiheellista yksinkertaistaa kalastustuotteiden ja elävien simpukoiden todistusmenettelyä ja ottaa ihmisravinnoksi tarkoitettujen lähetysten osalta käyttöön eläinten terveyttä koskeviin todistuksiin liittyvät vaatimukset, jotka on vahvistettu nilviäisten sekä niiden mätimunien ja sukusolujen edelleen kasvattamista, lihottamista, uudelleensijoittamista tai ihmisravinnoksi käyttämistä varten tapahtuvaan tuontiin liittyvistä eläinten terveyttä koskevista edellytyksistä ja todistuksiin liittyvistä vaatimuksista 14 päivänä marraskuuta 2003 tehdyssä komission päätöksessä 2003/804/EY (6) ja viljeltäviksi tarkoitettujen elävien kalojen sekä niiden mätimunien ja sukusolujen sekä ihmisravinnoksi tarkoitettujen vesiviljelystä peräisin olevien elävien kalojen sekä niistä saatavien tuotteiden tuontiin liittyvistä eläinten terveyttä koskevista edellytyksistä ja todistuksiin liittyvistä vaatimuksista 21 päivänä marraskuuta 2003 tehdyssä komission päätöksessä 2003/858/EY (7).
(5)
Asetuksen (EY) N:o 882/2004 11 artiklan 4 kohdan mukaisesti olisi vahvistettava menetelmät maidon ja maitopohjaisten tuotteiden analysointia ja testausta varten. Tässä yhteydessä yhteisön vertailulaboratoriossa on laadittu vertailumenetelmien päivitetty luettelo, jonka kansalliset vertailulaboratoriot hyväksyivät vuoden 2005 kokouksessaan. Siksi asetuksessa (EY) N:o 2074/2005 on tarpeen vahvistaa viimeisin hyväksytty luettelo analysoinnin ja testauksen vertailumenetelmistä, joita käytetään asetuksen (EY) N:o 853/2004 vaatimusten noudattamisen valvomiseksi. Tietyistä raakamaidon ja lämpökäsitellyn maidon analyysi- ja testausmenetelmistä 14 päivänä helmikuuta 1991 tehty komission päätös 91/180/ETY (8) olisi näin ollen kumottava. Jäsenvaltioille olisi myönnettävä siirtymäaika uusien menetelmien noudattamiseksi.
(6)
Asetuksessa (EY) N:o 2074/2005 vahvistetaan analyysimenetelmät halvaannuttavan simpukkamyrkyn (PSP) pitoisuuden osoittamiseksi simpukoiden syötävissä osissa (koko simpukassa tai missä tahansa syötävässä osassa erikseen). Niin kutsuttu Lawrence-menetelmä, sellaisena kuin se on julkaistu ”AOAC Official Method” menetelmässä 2005.06 (Paralytic Shellfish Poisoning Toxins in Shellfish), olisi katsottava vaihtoehtoiseksi menetelmäksi PSP:n osoittamiseksi simpukoissa. Sen käyttöä olisi tarkasteltava sen analyyttisen työn valossa, jota yhteisön merellisten biotoksiinien vertailulaboratorio parhaillaan suorittaa.
(7)
Sen vuoksi asetusta (EY) N:o 2074/2005 olisi muutettava.
(8)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2074/2005 seuraavasti:
1)
Korvataan 6 artikla seuraavasti:
”6 artikla
Terveystodistusmallit tiettyjen eläinperäisten tuotteiden tuontia varten asetuksen (EY) N:o 853/2004 soveltamiseksi
Asetuksen (EY) N:o 853/2004 6 artiklan 1 kohdan d alakohdassa tarkoitetut terveystodistusmallit tämän asetuksen liitteessä VI mainittujen eläinperäisten tuotteiden tuontia varten vahvistetaan tämän asetuksen liitteessä VI.”
2)
Lisätään 6 a artikla seuraavasti:
”6a artikla
Raakamaidon ja lämpökäsitellyn maidon testausmenetelmät
Toimivaltaisten viranomaisten ja tapauksen mukaan elintarvikealan toimijoiden tulee käyttää tämän asetuksen liitteessä VI a vahvistettuja tutkimusmenetelmiä tarkistaakseen, että asetuksen (EY) N:o 853/2004 liitteessä III olevan IX jakson I luvun III osassa vahvistettuja rajoja noudatetaan ja että kyseisen asetuksen liitteessä III olevan IX jakson II luvun II osassa tarkoitettu meijerituotteiden pastörointi toteutetaan asianmukaisesti.”
3)
Muutetaan liitettä III tämän asetuksen liitteen I mukaisesti.
4)
Muutetaan liitettä VI tämän asetuksen liitteen II mukaisesti.
5)
Lisätään liite VI a tämän asetuksen liitteen III mukaisesti.
2 artikla
Kumotaan tämän asetuksen liitteessä IV luetellut päätökset 1 päivästä toukokuuta 2007.
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämän asetuksen liitettä III aletaan soveltaa viimeistään kuuden kuukauden kuluttua tämän asetuksen voimaantulosta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä marraskuuta 2006.

Labels: 7
0
3
17